Program otváracích podujatí
Dní európskeho kultúrneho dedičstva 
Žilina   6. -  9. september 2007

„História je svedkom doby, dňom pravdy, životom pamiatky, majstrom života a hlásateľom uplynulých čias“
Cicero
štvrtok 6. septembra 2007

9.00 - 15.00 h , Radnica mesta, Žilinský región v dejinách Slovenska  
 
Medzinárodný odborný seminár otvorený pre verejnosť o dôležitom postavení Žiliny v dejinách Slovenska, o jej profánnych i sakrálnych architektonických pamiatkach, o najnovších umelecko-historických, architektonicko-historických a archeologických výskumoch, ktoré zásadným spôsobom spresnili vývoj a podobu samotného mesta. Výmena skúsenosti odborníkov pracujúcich v oblasti ochrany pamiatkového fondu (pamiatkové úrady), v múzeách, galériách, archívoch, knižniciach a pod.
Prednášky:

1. Richard Marsina - Žilina historické mesto
2. Jozef Moravčík -   Nové archeologické nálezy na území mesta Žilina
3. Michal Šimkovic - Hrad Lietava - brána do mesta
4. Darina Arce a Miloslava Michalcová - Odborno-metodologické aspekty reštaurovania - príklady z regiónu
5. Michal Jurecký - Príchod a pôsobenie františkánov v Žiline
6. Miloš Dudáš - Evanjelický kostol v Žiline
7. Andrej Ferko, Marián Mrva - Virtuálne múzeum alebo netradičné formy prezentácie kultúrneho dedičstva
8. Marián Mrva - Aktuálne možnosti využitia kultúrneho dedičstva v cestovnom ruchu a súčasný stav

15.00 – 16.00 h. , Mariánske námestie, Otvorenie výstavy „Pamiatky pod laubňami“    
                            Výstava predstaví  archeologické nálezy v meste.  

16.0	18.00 h, Stanica Žilina-Záriečie,  Pamiatkarský život Žiliny  
Nadácia 21.storočia organizuje otvorenú verejnú moderovanú diskusiu s rozhlasovou nahrávkou odborníkov s občanmi na tému hmotné kultúrne dedičstvo v mestskom prostredí s dôrazom na problematiku jeho záchrany a prezentácie v kultúrno-spoločenskom a hospodárskom rozvoji mesta. (Podujatie sa koná v rámci cyklu 100 farieb života Žiliny).
Pred diskusiou sa návštevníci budú mať možnosť zoznámiť s projektom „Cesta do stanice“ ako konceptu a rekonštrukcie kultúrneho centra – Stanica Žilina-Záriečie. Priestory železničnej zastávky predstavené ako alternatívny model pre využitie („interpretáciu“) industriálneho kultúrneho dedičstva. Model „kultúrnej fabriky“ rešpektuje pôvodnú funkciu budovy a zároveň ako kultúrna inštitúcia nie je zviazaný muzeálnou interpretáciou – konzerváciou; prináša priestor pre súčasné umenie a kultúru. V rámci prezentácie je aj financovanie a súčasná prevádzka centra, plus krátky film z rekonštrukcie. 

19.00 – 21.00 h, Dom umenia Fatra, Slávnostný koncert ŠKO Žilina  

Štátny komorný orchester Žilina
Václav Hudeček, husle
Štefan Bučko, recitácia
Dirigent:  Alexandru Ianos

Ilja Zeljenka: Sarkazmy pre komorný orchester– svetová premiéra                15 min.
Wolfgang Amadeus Mozart: Symfónia č. 35 D dur KV 385                           25 min.
Antonio Vivaldi: Ročné obdobia – štyri koncerty pre husle a orchester          55 min.
                            Jar, Leto, Jeseň, Zima       (s recitáciou veršov v partitúre diela)

piatok 7. september 2007

9.00 -12.00, Kongresová sála ŽSK, Kultúrne dedičstvo v 21. storočí  

Vyhodnotenie literárnej a výtvarnej súťaže žilinských základných a stredných škôl, vrátane ocenenia najlepších na tému „Kultúrne dedičstvo v 21. storočí“ .

14.00 – 16.00, Mestské divadlo, 
Dni európskeho kultúrneho dedičstva – výročné ceny časopisu Pamiatky & Múzea

Oficiálne otvorenie Dní európskeho kultúrneho dedičstva Ministrom kultúry SR a slávnostné udeľovanie výročných cien časopisu Pamiatky & Múzeá  spojené s kultúrnym programom.

18.00 h - Prehliadka  podzemných priestorov Kapucínskeho kláštora pod Mariánskym námestím. 

19.00 – 21.00 h, kostol sv. Pavla, Koncert starej hudby 
Žilinský miešaný zbor a jeho hostia 
•	Orgán a trubka - M. Muška a  Ján Pohůnek
•	Sláčikového kvarteto - AntonioVivaldi, Georg Fridrich Händel  
•	Konferans
•	Žilinský miešaný zbor - Monteverdi, Palestrina, Čajkovskij, Trnavský, Lukáš, Barkauskas,    
                                             Sihelská, Bomborová, Iršai, Biebl…

 Hlavní Organizátori 

 Ministerstvo kultúry SR, Mesto Žilina, Žilinský samosprávny kraj, Považské múzeum v Žiline, Krajský pamiatkový úrad Žilina, revue Pamiatky a múzeá 
 
Spoluorganizátori

 Mestské divadlo Žilina, Nadácia 21. storočia, Štátny komorný orchester Žilina, rehoľa Kapucínov